Kaldur samruni með 10.000 falda orku gass staðfestur Rýnihópur vísindamanna úr virtum háskólum hefur staðfest kaldan samruna . Þetta hefur þótt heldur ólíklegt hingað til en samt hafa ýmsir reynt , og nú tekist . Efnaferlið er í sjálfu sér ekki flókið , nema hvað einu frumefni er breytt í annað með því þriðja . Eitthvað sem talið var ómögulegt við aðrar aðstæður en í sólum eða stjörnusprengingum . Vetnis prótónum er þrýst í nikkel með þeim afleiðingum að elektrónur nikkelsin mynda nevtrónur sem kjarni nikkelsins dregur að sér , losar elektrónurnar , og hækkar sætistöluna úr 28 í 29 og myndar kopar . Orkan sem losnar er gríðarleg . Andstætt „ hefðbundnum “ samruna myndar þessi kaldi samruni enga geislavirkni því nevtrónurnar fara sér hægt . Svo öruggt er þetta talið að NASA á sér þann draum að einhverntíma verði svona orkugjafi í öllum farartækjum og á hverju heimili . Stórvirkjanir heyra sögunni til ásamt raflögnum og þéttriðnu neti bensínstöðva . Orkan sem fæst úr grammi er 5,1 x 107 Wh / kg eða 50 MWh fyrir hvert kíló af hráefni . Í samanburði er Kárahnjúkavirkjun 690MW . Þetta mun samsvara 1.000 faldri orku bensíns og 10.000 faldri orku gass . Kolefnismengun engin né önnur efnamengun . Til verður reyndar kopar en þörfin fyrir hann í lagnir minnkar . [ kannski tekst mönnum að breyta koparnum í zink í næsta skrefi ... ] Tæknin sem fundin er af Andrea Rossi er kölluð Energy Catalyzer ( E-Cat ) er enn á þróunarstigi en ef þessar niðurstöður eru réttar má búast við hraðri þróun í orkumálum heimsins og þá munu stíflur og virkjanir verða eins og risaeðlur á safni . Eftirspurn eftir olíu mun hrapa og torsóttar lindir verða ekki eftirsóknarverðar .